recursal/SuperWikiNEXT-32B huggingface dataset:
עלי תה ירוק מושרים בגייוואן (סוג של כוס תה)
**שְרַיָיה** (באנגלית: **Steeping**) היא השריית מוצק אורגני, כמו עלים, בנוזל (בדרך כלל מים) כדי לחלץ טעמים או לרכך אותו. התהליך הספציפי של הכנת תה לשתייה על ידי השארת העלים במים מחוממים, כדי לשחרר את הטעם והחומרים התזונתיים, ידוע בשם שרייה. ניתן להכין חליטת צמחים על ידי מִרְתַח, אינפוזיה (מזון) או תשרית (מזון) (פעולה כדי לגרום לריכוך או להפרדה ליסודות, מרכיבים על ידי טבילה בנוזל). חלק מהמוצקים מושרים על מנת להסיר מרכיב, כגון מלח, כאשר המומס אינו המוצר הרצוי.

תירס
----

דוגמה אחת היא השרייה של תירס, חלק מתהליך הטחינה. כפי שתואר על ידי "איגוד מזקקי התירס" בארצות הברית, גרעיני תירס בקלחים שנקטפו מנוקים ולאחר מכן שוהים בשרייה במים בטמפרטורה של 50 מעלות צלזיוס למשך 30 עד 40 שעות. בתהליך הזה תכולת הלחות שלהם עולה מ-15% ל-45% ונפחם הופך ליותר מכפול. קשרי הגלוטן בתירס נחלשים ועמילן משתחרר. לאחר מכן טוחנים את התירס, כדי לשחרר את הנבט ורכיבים אחרים והמים, שספגו חומרים מזינים שונים, ממוחזרים לשימוש במזון לבעלי חיים.

אלונים
------

בלוטים הם אגוז אכיל שאסורים לאכילה על ידי בני אדם בשל רמות רעילות של טאנינים. ניתן לשטוף את הטאנינים החוצה על ידי טבילת הבלוטים במים חמים (או במים קרים, במשך מספר חודשים).

תה
--

תה מיובש כמו עלי תה או תיונים של עלי תה חתוכים ומוכנים לשתייה. כך על ידי שריית העלים רק במים רתוחים או מחוממים כמשחררים העלים את הטעם והחומרים התזונתיים שבתה המיובש. זה נעשה לעיתים קרובות בכוס, ספל, קומקום, כד. ניתן להשתמש במחלט תה או במסננת תה כדי לסייע בתהליך זה. קיים מגוון עצום של סוגי תה זמינים בשוק עם קטגוריות מבוססות רחבות כמו אולונג, ירוק, שחור, לבן וכו' ועוד סוגי תה מיוחדים מאזורים מסוימים כגון אסאם, דרג'ילינג וכו'. יש להכין כל תה כראוי על פי הייצור והאיכות שלהם.

עצמות
-----

כאשר עצמות מושרות בתמיסה של מים רותחים, הסידן עשוי להיות מופק מהן. הנוזל שנוצר מכונה ציר עצמות. העצמות עצמן הרבה יותר רכות לאחר תהליך זה.

בירה
----

השריית תבואה היא חלק מהכנת בירה.

ראו גם
------

* בישול (בירה)
* ISO 3103
* לִיתוּת

הערות שוליים
------------

1. ↑  "Corn steeping". *Corn.org*. אורכב מ-המקור ב-13 ביוני 2005. נבדק ב-20 ביוני 2005. `{{cite web}}`:  (עזרה)
2. ↑  "Guide to Drinking Darjeeling Tea". *thunderbolttea.com*. 13 בינואר 2019. `{{cite web}}`:  (עזרה)
**קאמיאנקה בוזקה** (באוקראינית: **Кам'янка-Бузька**; בפולנית עד 1945: **Kamionka Strumiłowa**, **קאמיונקה סטרומילובה**; ביידיש: **קאַמינקע**) היא עיירה במחוז לבוב שבמערב אוקראינה, על גדת נהר הבוג המערבי, בה התקיימה עד השואה קהילה יהודית גדולה.

תולדות היישוב
-------------

קאמיאנקה בוזקה נזכרת לראשונה באמצע המאה ה-15, עת נקראה בשם "דימושין", ובשנת 1509 הוענקו לה זכויות עיר. במשך השנים הייתה העיירה למרכז מסחר חשוב, בעיקר הודות לישיבתה על נהר הבוג.

לאחר מלחמת העולם הראשונה, ובהתאם הסכם ריגה, נכללה העיירה בתחום הרפובליקה הפולנית השנייה.

יהודי היישוב
------------

התיעוד הראשון לישיבת יהודים בעיירה הוא משנת 1456, ובשנת 1627 הותר ליהודים לבנות בה בית כנסת. בשנת 1913 פגעה בעיירה שרפה גדולה, שכילתה את רוב בתי היהודים ביישוב. בזמן מלחמת העולם הראשונה נמלטו מהעיירה רוב יהודיה, ורבים מהם לא שבו אליה.

בין מלחמות העולם נמנו בעיירה 3,283 יהודים, למעלה ממחצית מתושביה, והתקיימה בה פעילות ציונית ענפה. פעילות זו נאסרה עם כיבוש האזור בידי הסובייטים בספטמבר 1939. בתקופה זו הגיעו לעיירה פליטים יהודים רבים ממערב פולין.

ב-28 ביוני 1941, במהלך מבצע ברברוסה, נכבשה העיירה בידי הגרמנים, ולמחרת אלו רצחו בה כ-200 יהודים. ב-2 ביולי 1941 ערכו אוקראינים מקומיים, בעידוד הגרמנים, פוגרום המוני ביהודי העיירה, במהלכו נרצחו כמה מאות יהודים.

ב-10 בנובמבר 1941 פשטו הגרמנים על בתי היהודים בעיירה, ולאחר סלקציה, רצחו כ-500 יהודים ביער סמוך. בהמשך החודש הוקם בעיירה מחנה עבודה, בו רוכזו יהודים רבים מיישובי הסביבה, ואשר רבים מיושביו מתו ממגיפות וברעב.

ביוני 1942 הובאו לעיירה יהודים נוספים שגורשו מיישובי הסביבה. באקציה שנערכה במקום ב-15 בספטמבר 1942 שילחו הגרמנים כ-1,500 יהודים למחנה ההשמדה בלז'ץ, תוך רצח כמה עשרות יהודים בשטח העיירה.

ב-21 בספטמבר 1942 נרצחו כ-600 יהודים נוספים מהעיירה בסביבת הכפר זאובוז'ה. יהודים שניסו למצוא מקומות מסתור בסביבת העיירה אותרו ונרצחו ברובם בידי הגרמנים והאוקראינים.

ב-28 באוקטובר 1942 שולחו כמה מאות יהודים שעוד נותרו בעיירה לבלז'ץ. ב-10 ביולי 1943 חוסל סופית גם מחנה העבודה שהוקם בעיירה, כאשר מספר הנספים בו עמד על למעלה מ-5,000 יהודים.

על פעילותה בזמן במלחמה יאדוויגה ואלקוב קיבלה הכרה כחסידת אומות העולם.

קישורים חיצוניים
----------------

ויקישיתוף מדיה וקבצים בנושא **קאמיאנקה בוזקה** בוויקישיתוף
* 

* אתר האינטרנט הרשמי של קאמיאנקה בוזקה
* קאמיונקה סטרומילובה באתר מרכז מורשת יהדות פולין
* "קמיונקה בוז'נסקה (לשעבר קמיונקה סטרומילובה)", באתר השטעטל הווירטואלי
* אלכסנדר קרוגלוב (רו'), קמיונקה סטרומילובה, **אנציקלופדיה של המחנות והגטאות** (כרך II, חלק A, עמ' 789–790), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* קמיאנקה-בוזקה (אוקראינה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007496499605171
* LCCN: n99052986
* NKC: ge658296
* SUDOC: 176034552
* VIAF: 307291495
* WorldCat (עם VIAF): 307291495

 |
**איליה בוריסוביץ' קאטונין** (ברוסית: **Илья Борисович Катунин**;‏ 1908 – 1944) היה טייס יהודי-סובייטי, גיבור ברית המועצות.

ביוגרפיה
--------

נולד בעיר הומל שבפלך מוהילב של האימפריה הרוסית (כיום שייכת העיר למדינת בלארוס) במשפחת פועלים. קיבל השכלה מקצועית. עבד כמסגר בבית חרושת בעיר הולדתו. בשנת 1932 התגייס לצי הסובייטי. סיים קורס טיס. בשנת 1935 השתחרר מהשירות. עבד כמדריך טיסה בבית ספר לטיס אזרחי בעיר בריאנסק.

ביוני 1941, לאחר פלישת גרמניה הנאצית לברית המועצות, התגייס שוב לשירות הצבאי. הוצב כמדריך בבית הספר לטיסה. במשך שנה וחצי הגיש בקשות לעבור לשרת בתפקיד קרבי. בסטף 1942 בקשתו אושרה. הוא נשלח לקורס הסבה למטוסי איליושין-2.

החל ממרץ 1943 לחם במסגרת רגימנט מפציצי סער מס' 46 של הצי הצפוני. ב-9 ביולי 1943 השתתף בתקיפת בסיס גרמני בכף קיבירגנס (אזור פינמרק). מטוסים מיחידתו של קאטונין הצליחו לפגוע במכלי דלק ובעמדות תותחי חוף. ב-9 בספטמבר 1943 הוביל רביעיית מטוסי IL-2 לתקיפת ספינת משא גרמנית שהייתה מלווה בטרפדת. קאטונין הצליח להטביע את ספינת המשא ופקודיו פגעו קשות בספינת הליווי. ב־27 בספטמבר הטביע ספינת משמר גרמנית. ב-6 במרץ 1944, השתתף בתקיפת שיירת ספינות משא גרמניות, שהייתה בדרכה לנמל קירקינס. ב-5 במרץ 1944 הוביל שישיית מפציצי IL-2 לתקיפת שיירה גרמנית נוספת. במהלך התקיפה נפגע מטוסו מאש נ"מ, אך הוא הצליח למשוך את המטוס אל החוף ונחת נחיתת אונס. ב־15 במרץ 1944 הוביל איליה קאטונין רביעיית מפציצים לתקיפת בסיס ימי בצפון נורווגיה. במהלך התקיפה הוטבעו שלוש ספינות משמר וזוהו פגיעות במחסני דלק ותחמושת בבסיס.

ב-24 באפריל 1944 כוח של 8 מפציצי IL-2 בפיקודו של סגן מפקד טייסת, קפיטן איליה קאטונין, תחת חיפוי של 8 מטוסי יירוט קרטיס P-40 וורהוק ו6 מטוסי יירוט בל P-39 איירקוברה תקף שיירה של 15 ספינות גרמניות, שהו בדרכם אל נמל קירקינס. במהלך התקיפה נפגע מטוסו של קאטונין מאש נ"מ והחל לבעור. הוא כיוון את מטוסו הבוער לעבר אחת מספינות השיירה ווהתנגש בה.

על פועלו ואומץ ליבו עוטר איליה קאטונין (לאחר מותו) בתואר גיבור ברית המועצות.

על שמו נקרא אחד הרחובות בעיר הולדתו - הומל. כמו כן, אחת העיירות במחוז ארכנגלסק נקראה על שמו - עיירת "קאטונינו".

קישורים חיצוניים
----------------

ויקישיתוף מדיה וקבצים בנושא **איליה קאטונין** בוויקישיתוף
* ביוגרפיה של איליה קאטונין באתר "גיבורי המדינה" (ברוסית)
* ביוגרפיה באתר המוקדש ליהודים, לוחמי הצבא האדום במלחמת העולם השנייה (ברוסית)
פירוש נוסף ערך זה עוסק ברופא פרופ' אליהו מזרחי. אם התכוונתם לרבי (הרא"ם), ראו אליהו מזרחי.
אין תמונה חופשיתאין תמונה חופשית
**אליהו מזרחי** הוא מומחה בגריאטריה ובפסיכוגריאטריה, פרופסור לרפואה פנימית בבית הספר לרפואה באוניברסיטת תל אביב, לשעבר מנהל מחלקה גריאטרית-שיקומית בבית חולים תל-השומר, בשנים האחרונות מכהן כמנהל המחלקה הגריאטרית השיקומית ומנהל בית החולים שמואל הרופא בבאר יעקב.

ביוגרפיה
--------

מזרחי בוגר בית הספר הריאלי, בחיפה. 
בין השנים 1977–1974 שירת מזרחי בצה"ל כחובש קרבי.

בין השנים 1985–1978 למד רפואה בבית הספר לרפואה בטכניון, חיפה.

מזרחי התמחה ברפואה גריאטרית במרכז הרפואי רמב"ם ובמרכז הגריאטרי-שיקומי פלימן בחיפה.

את התמחות העל בהפרעות זיכרון בגיל השלישי ופסיכוגריאטריה עשה מזרחי, בבית החולים האוניברסיטאי בקליבלנד, במדינת אוהיו, ארצות הברית, במחלקה הנוירולוגית, מרכז אלצהיימר. מזרחי התמקד בתחום מחלת האלצהיימר והפסיכוגריאטריה.

מזרחי ניהל משנת 2001 את המחלקה גריאטרית שיקומית א' במרכז הרפואי ע"ש חיים שיבא – תל השומר.

### בבית חולים שמואל הרופא

בנוסף לתפקידו כמנהל בית החולים שמואל הרופא, מכהן כמנהל המחלקה הגריאטרית השיקומית ב' בבית החולים שמואל הרופא.

מזרחי חבר בחברה האמריקאית למדעי המוח, האיגוד לרפואה גריאטרית והאיגוד הישראלי לרפואת משפחה.

מזרחי פרופסור בחוג לרפואה פנימית בבית הספר לרפואה ע"ש סאקלר באוניברסיטת תל אביב.

### מחקר

מזרחי עוסק במחקר בתחום הפרעות הזיכרון ודמנציה בגיל השלישי, וכן בפיתוח מדדים לניבוי יכולתו של חולה להשתקם לאחר אירוע מוחי ו / או ניתוח לקבוע שבר במפרק ראש הירך.

הערות שוליים
------------

1. ↑  פרופ' אליהו מזרחי הפקולטה לרפואה ע"ש סאקלר, אוניברסיטת תל אביב
2. ↑  ד"ר אליהו מזרחי מומחה גריאטריה, פסיכיאטריה ופסיכולוגיה דוקתורים
3. ↑  הנהלת בית החולים: מנהל בית החולים - פרופ' אליהו מזרחי בית החולים שמואל הרופא מסונף לבי"ס לרפואה ע"ש סאקלר, אוניברסיטת תל אביב
4. ↑  ד"ר אלי מזרחי - אודות המרפאה הגריאטרית
5. ↑  משרה/שיקום-מלא-גריאטרי/ איתור מסגרת אשפוזית באר יעקב, בית חולים שמואל הרופא: מרכז רפואי גריאטרי, בית חולים שמואל הרופא מנהל מחלקה: שיקום א': דר משייב, שיקום ב': דר אליהו מזרחי
סמל צופי לאו, הכולל בתוכו את האות "L" בלאית
**תנועת הצופים בלאוס** הייתה פעילות נוער רשמית של מדינת לאוס אשר פעלה ברחבי המדינה על לשנת 1975. נכון לשנת 2023, אין פעילות רשמית ידועה של תנועת הצופים בלאוס.

היסטוריה
--------

בשנות ה-30 של המאה ה-20 הקים אנדרה לפבר, ראש צופי צרפת, מחנה הכשרה ל-60 צופים מכל רחבי הודו-סין הצרפתית. בסוף 1937 שלחו הצופים הצרפתים את ראש הצופים ריימונד שלמר לאזורים הקמבודיים, הלאוטיים והווייטנאמיים של הודו-סין כדי לפקח על הקמת הפדרציה ההודית של אגודות הצופים (Fédération Indochinoise des Associations du Scoutisme) בכל שלושת האזורים.

מ-1939 עד 1945 המצב הפוליטי השפיע על פעילות הצופים בכל רחבי הארץ, שכן מלחמת העולם השנייה הולידה תנועה למען עצמאות לאוס ותנועת הצופים הייתה מזוהה עם הכובשים הצרפתים. הצרפתים החלו לאבד שליטה ולבסוף הופלו על ידי התערבות יפנית. בכך הופסקה פעילות הצופים הצרפתיים בלאוס ויחד איתה גם הצופים כתנועת נוער חדלה מלהתקיים במדינה.

בשנת 1948 אורגן לראשונה ניסיון חדש בבית הספר התיכון בעיר לואנג פרבאנג עם מורים וצופים צרפתיים לאסוף נערים וצעירים לעבודות חברתיות והומניטריות. שישה שבטי צופים, שהוקמו מחדש לאחר שנסגרו על ידי היפנים, קיימו עצרת גדולה מחוץ לויינטיאן ב-1952. באותה תקופה, הנהגת "צופי לאו" כללה את נציב הצופים קפטן ז'אן דוב בעוד חברי הפרלמנט Pheng Phongsavan ו Bong Souvannavong מילאו את תפקידי הנשיא וסגן הנשיא. בלואנג פראבנג בתחילת 1953, חיילי כוחות הקרקע של המזרח הרחוק הצרפתים השתמשו בצופים מקומיים ככוחות עזר בקרב הראשון של לאוס נגד כוחות קומוניסטיים. הצופים הכינו תחבורה לאורך הנהרות נאם או ונאם סואנג. צופי לאו נשלחו לקו החזית, העבירו מזון וציוד רפואי לבסיסים, ולאחר מכן נשאו את ההרוגים והפצועים בחזרה לאזורי הבטיחות דרך הג'ונגל של לאוס. בערים הוצבו הצופים לסייע לפליטים, לכוון תנועה ועוד.

**צופי לאו** (בלאית: **ສກຸດລາວ**, מבוטא *skudlao*) התאגדו רשמית ב-1959, ומנו אז 2,300 צופים. הצופים פעלו בלאוס עד לשנת 1975, אז פורק הארגון על ידי הממשלה הקומוניסטית החדשה של המפלגה המהפכנית העממית שהשתלטה על המדינה.

צופי לאוס בגלות
---------------

צופי לאוס בגלות קיימים בארצות הברית מאז תחילת שנות ה-90, כחלק מהברית הלאומית הלאוטית-אמריקאית, בעיקר בלוס אנג'לס ובברמינגהם. כיום, שריד קטן ממשיך לפעול בסקרמנטו ובסן פבלו, לצד צופים וייטנאמים בגלות וצופי קמבודיה בגלות.

הקמה מחדש של צופי לאוס
----------------------

לדברי אריק קו הנג-פנג מארגון הצופים העולמי, הארגון העולמי מקווה להקים מחדש את צופי לאוס, לאחר שצופי קמבודיה הוקמו מחדש בשנת 2005. וחזרתם הרשמית של צופי וייאטנם בשנת 2019. ארגון הצופים העולמי עובד על כך באופן צמוד עם איגוד מדינות דרום-מזרח אסיה ומקווים לרשום את כל המדינות, כולל סין, באזור הצופים אסיה-פסיפיק.

החל משנת 2016, הופיעה קבוצת צופות בנות בויינטיאן בבית הספר הבינלאומי ויינטיאן, ואף תיחזקה בלוג ונוכחות בפייסבוק.

מוטו הצופים של לאוס
-------------------

המוטו של הצופים הוא *ຕຣຽມພຣ້ອມ*‏ (*Triam Phrom*,‏ /tliaːm˨ pʰlɔːm˦˩/), "להתכונן" בלאו, ו-*Sois Prêt*, "היה נכון" בצרפתית.

הערות שוליים
------------

1. ↑  Scouts - World Scouting, www.scouts.org.uk (באנגלית)
2. ↑  Embodied Nation: Sport, Masculinity, and the Making of Modern Laos by Simon Creak chapter 3 page 94 מסת"ב 9780824853167, 2014
3. ↑  *Facts on World Scouting*, Boy Scouts International Bureau, Ottawa, Ontario, Canada, 1961
4. ↑  Laotian American National Alliance, www.lanausa.org
5. ↑  Scouts Lao FB site
6. ↑  "Girl Scouts".
**סקוֹלבְּרוֹד** (מילולית **לחם בית ספר** או **לחמניית בית ספר**; בנורווגית: בצפון ובמזרח נורווגיה **skolebrød**, או **skolebolle** במערב נורווגיה) הוא לחמנייה מתוקה בנורווגיה העשויה מבצק שמרים במילוי חביצה ומקושטת בציפוי טבול בקוקוס מגורר. הלחמנייה הוכנסה על פי רוב לארוחות הצהריים בבתי הספר כקינוח או נמכרת במאפיות, ומכאן שמה.

בנורווגיה הארקטית אוכלים לחמנייה דומה ללא ציפוי וקוקוס (המכונה סולבולה - solbolle) כדי לחגוג את שובה של השמש לאחר ליל הקוטב.

היסטוריה
--------

סוג מאפה זה הופיע בשנות ה-50 של המאה ה-20. בשנות ה-70 התעוררה מחלוקת על שם המאפה.

כאשר התעורר הדיון לגבי ילדים ואנשים צעירים שאוכלים יותר מדי סוכר וממתקים, היו כמה אנשים שדגלו לקרוא ללחמנייה עתירת הקלוריות "לחם" ולתרום בכך שהיא תהפוך למשהו שאנשים אוכלים על בסיס יומי. Skolebolle הפך אפוא למילה חדשה באותו עשור.

בשנת 2017 נטל משרד המידע ללחם ודגנים יוזמה, להנהיג "יום סקולברוד" נפרד. יום זה התווסף ליום שישי האחרון לפני חופשת הקיץ של בית הספר.

הנורווגים חלוקים גם בשאלה איך לאכול סקולברוד. על פי סקר שנערך על ידי משרד המידע ללחם ודגנים בשנת 2021, 50% מהנורווגים אוכלים את הסקולברוד כמו מנה רגילה. 47% אוכלים תחילה את הלחם ושומרים את המילוי לסוף.

קישורים חיצוניים
----------------

ויקישיתוף מדיה וקבצים בנושא **סקולברוד** בוויקישיתוף
* מתכון

הערות שוליים
------------

1. ↑  "Skolebrød, purke, skolebolle, tolvøres, pai, olabolle, eggemelisbolle, porke, skillings..." *Opplysningskontoret for brød og korn* (בנורווגית ספרותית). נבדק ב-2023-06-25.
2. ↑  "Skolebrødets dag". *Opplysningskontoret for brød og korn* (בנורווגית ספרותית). נבדק ב-2023-06-25.
3. ↑  "Hvordan man skal spise et skolebrød? Folket er delt". *Opplysningskontoret for brød og korn* (בנורווגית ספרותית). נבדק ב-2023-06-25.
**עלי אל-חיארי** (ערבית: **علي الحياري**; נולד 1925) היה איש צבא ירדני ששימש למשך תקופה קצרה בשנת 1957 כרמטכ"ל של הלגיון הירדני.

ביוגרפיה
--------

עלי אל-חיארי נולד בסלט שבצפון עבר הירדן. 

אל-חיארי התגייס ללגיון הירדני והצטרף לארגון הקצינים החופשיים הירדניים. ארגון זה שאב השראה מארגון הקצינים החופשיים במצרים ובמהפכה שביצעו בשנת 1952. הפיכה זו שהעלתה בסופו של דבר לשלטון את גמאל עבד אל נאצר הוציאה קריאה לאחדות הלאומיות הערבית, שבה תמכו הקצינים הירדניים. ב-13 באפריל 1957 בוצע ניסיון הפיכה כנגד המלך חוסיין על ידי ראש הממשלה הירדני סולימאן א-נאבולסי ביחד עם הרמטכ"ל עלי אבו נוואר ("קשר זרקא") ובתמיכתם של רבים מהקצינים החופשיים הירדניים. בעקבות כישלון ההפיכה הודח אבו נוואר והוגלה יחד עם משפחתו לדמשק. אל-חיארי, אז סגן הרמטכ"ל, מונה במקומו לראש הלגיון.

רבים מן הקושרים היו מכריו של אל-חיארי, שבעצמו הזדהה לא מעט עם רעיונותיהם. מספר ימים לאחר שמונה לרמטכ"ל, ב-20 באפריל יצא בשליחות המלך חוסיין לדמשק, שם הודיע על עריקתו. הוא האשים את המלך בקנוניה עם מדינות המערב כנגד עצמאותה של ירדן. החליפו בתפקיד הרמטכ"ל חאבס אל-מג'אלי, בן לשבט אל-מג'אלי שהיה בעל דומיננטיות רבה בפוליטיקה הירדנית.

אל-חיארי נותר בדמשק עם עשרות מהקצינים שהשתתפו בקשר נגד חוסיין. בשנת 1965, בזמן כהונתו של וספי א-תל כראש ממשלה, הוכרזה חנינה כללית לגולים פוליטיים ואל-חיארי הורשה לשוב לירדן. לפי אבי שליים, עם שובו נעשה אל-חיארי נאמן למלך ושירת אותו נאמנה. לאחר הקמת אש"ף ניסה ראש הארגון אחמד שוקיירי לגייס את אל-חיארי למפקד הזרוע הצבאית של הארגון. אולם בלחצו של המלך חוסיין אל-חיארי התפטר.

הערות שוליים
------------

1. ↑  אבי שליים, **המלך חוסיין: ביוגרפיה פוליטית**, עמ' 127-128
2. ↑  אבי שליים, **המלך חוסיין: ביוגרפיה פוליטית**, עמ' 132
3. ↑  יוסף נבו, **ירדן: החיפוש אחר זהות**, עמ' 83
4. ↑  יוסף נבו, **ירדן: החיפוש אחר זהות**, עמ' 139
5. ↑  אבי שליים, **המלך חוסיין: ביוגרפיה פוליטית**, עמ' 141
6. ↑  יוסף נבו, **ירדן: החיפוש אחר זהות**, עמ' 131
פונקציית קרמייקל λ לעומת פונקציית אוילר φ עבור 1 ≤ n ≤ 1000
פונקציית קרמייקל, המסומנת ב-λ(n), נותנת את הסדר של חבורת הכפל של המספרים השלמים מ-1 עד n-1 ביחס לחיבור מודולו n. במילים אחרות, היא נותנת את מספר המספרים השלמים הקטנים מ-n שחופפים ל-1 מודולו n.

{\displaystyle a^{m}\equiv 1{\pmod {n}}}
פונקציית קרמייקל קשורה קשר הדוק לפונקציית אוילר, המסומנת ב-φ(n), נותנת את מספר המספרים השלמים הקטנים מ-n שחופפים ל-1 מודולו n. ההבדל בין שתי הפונקציות הוא שפונקציית אוילר סופרת רק מספרים זרים ל-n, בעוד שפונקציית קרמייקל סופרת את כל המספרים הקטנים מ-n שחופפים ל-1 מודולו n.

הטבלה הבאה מציגה את 36 הערכים הראשונים של פונקציית קרמייקל λ ופונקציית אוילר φ. ערכים שונים מודגשים. רשימה של מספרים אלו זמינה ב-OEIS: A033949.

| n | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *λ*(*n*) | 1 | 1 | 2 | 2 | 4 | 2 | 6 | **2** | 6 | 4 | 10 | **2** | 12 | 6 | **4** | **4** | 16 | 6 | 18 | **4** | **6** | 10 | 22 | **2** | 20 | 12 | 18 | **6** | 28 | **4** | 30 | **8** | **10** | 16 | **12** | **6** |
| *φ*(*n*) | 1 | 1 | 2 | 2 | 4 | 2 | 6 | **4** | 6 | 4 | 10 | **4** | 12 | 6 | **8** | **8** | 16 | 6 | 18 | **8** | **12** | 10 | 22 | **8** | 20 | 12 | 18 | **12** | 28 | **8** | 30 | **16** | **20** | 16 | **24** | **12** |
**אלון גילון** (8 בינואר 1942 – 9 באוקטובר 2014) היה משפטן ישראלי, מזכיר ורשם בית המשפט העליון וסגן מנהל מערכת בתי המשפט הישראלית.

ביוגרפיה
--------

גילון נולד בשנת 1942, בנם של זוג משפטנים: קולין גילון (גלקמן), פרקליט המדינה השלישי, וסעדה (לבית פרומקין), יועצת משפטית במשרדי הממשלה והמשנה ליועץ המשפטי לממשלה. מצד אמו הוא נכדו של השופט גד פרומקין, שהיה השופט היהודי היחיד בבית המשפט העליון בימי המנדט הבריטי, ונינם של ישראל דוב פרומקין, מחלוצי העיתונות העברית בארץ ישראל, עורך עיתון "החבצלת", ושל אהרן אייזנברג, חלוץ, איש העלייה הראשונה, ממקימי המושבה רחובות. אחותו היא יעל שילוח ואחיו הצעיר הוא כרמי גילון.

את לימודיו התיכוניים עשה בבית הספר החקלאי הכפר הירוק. למד משפטים באוניברסיטה העברית בירושלים וסיים בשנת 1968. במהלך לימודיו התפרנס כפקיד עזר בבית המשפט. התמחה בפרקליטות המדינה וב־1969 הוסמך כעורך דין. ב־1973 התמנה כמזכירו הראשי של בית המשפט העליון. בדצמבר 1977 התמנה שופט שלום, תוך כוונה למנותו לסגן רשם בבית המשפט העליון, במקביל למינויו כשופט שלום. בשנים 1983–1985 כיהן כמרכז ועדת בכור לחקירת רצח ארלוזורוב.

ב־1995 קודם לתפקיד רשם בית המשפט העליון. ב־1996 החל מכהן כסגן מנהל מערכת בתי המשפט. בתפקיד זה החזיק עד פרישתו לגמלאות ב־2011.

במשך שנים רבות, גם בהיותו שופט, שיחק כדורסל במסגרת קבוצת בית הנוער העברי הירושלמי. היה חבר דירקטוריון בחברת המתנ"סים והמרכזים הקהילתיים "בית הנוער העברי בירושלים".

חיים אישיים
-----------

גילון נישא תחילה למאיה, וממנה היה אב לבן ולבת. לאחר גירושיו נישא בשנית לאילנה.
גילון התגורר במבשרת ציון. הוא נפטר ב-9 באוקטובר 2014, בגיל 72, לאחר שנים שבהן היה חולה סרטן. הותיר אחריו את אשתו אילנה גילון, ושני ילדים. נקבר בבית העלמין גבעת שאול בירושלים. השף קולין גילון הוא בנו של אלון.

קישורים חיצוניים
----------------

* אלון גילון, באתר הרשות השופטת
* אורי ישראל פז, השופט אלון גילון הלך לעולמו בגיל 72, תקדין, 12 באוקטובר 2014

הערות שוליים
------------

1. ↑  מתה סעדה גילון, דבר, 10 בנובמבר 1974.
2. ↑  תארי בוגר במשפטים, דבר, 19 בפברואר 1968.
3. ↑  הר שומרון שלנו, דבר, 30 ביולי 1974.
4. ↑  פרופ מ. אלון הומלץ לכהונת שופט בביהמ"ש העליון, דבר, 1 בדצמבר 1977; הנשיא השביע שופטים חדשים, דבר, 14 בדצמבר 1977.
5. ↑  הנשיא השביע שופטים חדשים, דבר, 14 בדצמבר 1977.
6. ↑  ועדת החקירה בעניין רצח ארלוזורוב, מעריב, 17 בדצמבר 1982; הוועדה לחקירת רצח ארלוזורוב החלה בעבודתה, דבר, 20 באפריל 1983; השופט אלון גילון, דבר, 30 במאי 1983.
7. ↑  ברוך מאירי, יופי של סל, אדוני השופט, מעריב, 7 ביולי 1985.
8. ↑  השופט אלון גילון: מודעת אבל באתר "אבלים".
**כריס פיליפס** (בגרמנית: **Chris Philipps**; נולד ב-8 במאי 1994) הוא כדורגלן לוקסמבורגי המשחק בווילץ 71 בעמדת הבלם.

קריירה
------

פיליפס התחיל את הקריירה שלו במחלקת הנוער של מץ אלייה בגיל 13 מאצטלה אטלברוק. בעונת 2012/2013 פיליפס הצטרף לקבוצת המילואים של המועדון, וב-24 במאי 2013 פיליפס ערך את הופעת הבכורה שלו בקבוצה הבוגרת בהפסד 1-0 לבולון. ב-31 באוגוסט 2013 פיליפס הבקיע את שער הבכורה שלו בקריירה בניצחון 0-5 נגד אמנוויל.

בקיץ 2015 פיליפס הושאל לפרוסן מינסטר מהבונדסליגה השלישית עד לסיום העונה.

ב-2 בפברואר 2018 חתם בלגיה ורשה מליגת העל הפולנית.

בינואר 2020, פיליפס חתם בלומל.

ב-8 בנובמבר 2020, פיליפס חתם בווילץ 71 מליגת העל הלוקסמבורגית.

פיליפס ערך את הופעת הבכורה שלו בנבחרת לוקסמבורג ב-29 בפברואר 2012 בניצחון 1-2 נגד מקדוניה. ב-26 במרץ 2013 פיליפס הורחק בהפסד 3-0 לפינלנד.

קישורים חיצוניים
----------------

ויקישיתוף מדיה וקבצים בנושא **כריס פיליפס** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**Samsung Galaxy Note** (בתעתיק לעברית: **סמסונג גלקסי נוט**) הוא פאבלט של חברת סמסונג. ראשון מסדרת ה-Samsung Galaxy Note. המכשיר משלב יכולות של טלפון סלולרי ומחשב כף יד המסוגל להתחבר לאינטרנט, וכמו כן, יכולות של טאבלט.

היסטוריה
--------

המכשיר הוכרז על ידי סמסונג במהלך 2011 IFA בברלין. הוא שוחרר לראשונה לציבור בגרמניה בסוף אוקטובר 2011, ובמדינות אחרות זמן קצר לאחר מכן. בסוף נובמבר, הוא היה זמין בשווקים הגדולים ביותר, כולל מזרח אסיה, אירופה והודו.

בחודש דצמבר 2011, הודיעה סמסונג כי כמיליון גלקסי נוט שווקו בתוך פחות מחודשיים, וכי גרסה בצפון אמריקה תהיה זמינה בפברואר 2012. הגרסה האמריקאית של הגלקסי נוט הופיעה בינואר 2012 בתערוכת 2011 International CES בלאס וגאס, שבה התאפשרה לעיתונאים לקבל הצצה מוקדמת במכשיר החדש.

ברבעון הראשון של שנת 2012, בין ינואר למרץ, נמכרו 5 מיליון יחידות.

חומרה
-----

ה-Galaxy Note כולל מעבד כפול ליבה בעל מהירות שעון 1.4GHz, מסך מגע בגודל 5.3 אינץ', עט מגע מסדרת S-Pen. למכשיר זיכרון פנימי נדיף 1GB, וזיכרון אחסון פלש בנפח 16GB הניתן להרחבה בחריץ micro SD/T-Flash לעד 32GB נוספים.

במכשיר רזולוציית המסך WXGA 1280x800, מסוג HD Super AMOLED, ודחיסות פיקסלים של 286 ppi, עומק צבע 16 מיליון צבעים.

ל-Galaxy Note מצלמה עיקרית ברזולוציה 8 מגה-פיקסל+פלאש LED, מצלמה זו מסוגלת להקליט וידאו באיכות של עד HD 1080p ללא תמיכה בזום או HD 720p עם זום. קיימת גם מצלמת 2MP קדמית לשיחות וידאו.

למכשיר סוללת Li-ion בקיבולת של 2500mAh. רמת קרינה נמוכה יחסית של 0.34 W/kg

המכשיר מגיע עם מערכת ההפעלה אנדרואיד של גוגל בגרסה 2.3.5 Gingerbread עם ממשק הTouchWIZ 4.0 החדש של סמסונג.

עוביו של המכשיר עומד על קצת יותר מ-9.5 מ"מ.[דרוש מקור].

ראו גם
------

* Samsung Galaxy Note II
* Samsung Galaxy Note 3
* Samsung Galaxy Note 4
* Samsung Galaxy Note Edge
* Samsung Galaxy Note 10.1 2014 Edition
* Samsung Galaxy Note PRO 12.2
* סמסונג גלקסי נוט 20

קישורים חיצוניים
----------------

ויקישיתוף מדיה וקבצים בנושא **גלקסי נוט** בוויקישיתוף
* אתר האינטרנט הרשמי של סמסונג גלקסי נוט
* האתר הרשמי של חברת סמסונג לפלאפונים

|  |  |
| --- | --- |
| בקרת זהויות עריכת הנתון בוויקינתונים | 
* GND: 1046228846

 |
**וירג'ין רקורדס** (באנגלית **Virgin Records**) היא חברת תקליטים בריטית, שהוקמה על ידי היזמים ריצ'רד ברנסון, סיימון דרייפר וניק פאוול בשנת 1972, לאחר תקופה בה מכרו אלבומי מוזיקה במחירים זולים, דרך חנותם הקטנה בלונדון. החברה נחשבת לחברת תקליטים מרכזית ביחד עם חברות כמו A&M רקורדס ואיילנד רקורדס.

החברה זכתה להצלחה והוחתמו בה אמנים מסוגות מוזיקליות שונות, כמו רוי אורביסון, דיבו, ג'נסיס, קית' ריצ'רדס, ג'נט ג'קסון, מועדון תרבות, סימפל מיינדס, לני קרביץ, הסמאשינג פאמפקינס ומייק אולדפילד. בשנת 1992 נמכרה וירג'ין ל-EMI ושמן מוזג יחד לשם וירג'ין EMI". בהמשך, הוקמה גם קפיטול רקורדס דרך שתי חברות התקליטים האלו. (EMI ויוניברסל מיוזיק גרופ היו חברות האם שלה) חברת התקליטים נרכשה לבסוף על ידי יוניברסל מיוזיק גרופ בשנת 2012.

היסטוריה
--------

השם וירג'ין (באנגלית: Virgin), על פי ריצ'רד ברנסון (באוטוביוגרפיה שלו), הגיע מעמית ששוחח איתו במסגרת פגישת עסקים. הוא הציע את השם וירג'ין מהמשמעות האנגלית: בתולה. הלוגו המקורי של חברת התקליטים עוצב על ידי המעצב והמאייר הבריטי רוג'ר דין.

האלבום הראשון שיצא על ידי וירג'ין היה *Tubular Bells* בשנת 1973; אלבום של המוזיקאי מייק אולדפילד, שזכה להצלחה מסחרית רבה. מאוחר יותר, להקת ג'נסיס הקליטה את האלבומים שלה במסגרת חברת התקליטים הזו. במרוצת השנים, אמנים רבים כמו ג'נט ג'קסון, קית' ריצ'רדס, סימפל מיינדס ולני קרביץ הוציאו את אלבומיהם דרך חברת התקליטים הזו.

קישורים חיצוניים
----------------

ויקישיתוף מדיה וקבצים בנושא **וירג'ין רקורדס** בוויקישיתוף
* 

* אתר האינטרנט הרשמי של וירג'ין רקורדס
* וירג'ין רקורדס, ברשת החברתית אקס (טוויטר)

הערות שוליים
------------

1. 1 2 3  Terry Southern, **Virgin: A History of Virgin Records**, A Publishing Company, 1996, ISBN 978-1-899116-00-3. (באנגלית)
2. ↑  Forty years of Virgin: How Richard Branson’s eccentric record label, The Independent, ‏2013-05-23 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347625305171
* LCCN: no2001030425
* MusicBrainz: 84009bd4-0ba1-411e-a952-78e6f9428572
* VIAF: 152381675
* WorldCat: viaf-152381675

 |
**מילקו בייליצה** (במונטנגרית: **Милко Бјелица**; נולד ב-4 ביוני 1984 בבלגרד, הרפובליקה הפדרלית הסוציאליסטית של יוגוסלביה) הוא כדורסלן סרבי-מונטנגרי המשחק בקבוצת מורנר בר מליגת העל המונטנגרית, ובנבחרת מונטנגרו.

קריירת משחק
-----------

### קריירת מועדונים

בייליצה גדל במחלקות הנוער של הכוכב האדום בלגרד, ועלה לקבוצת הבוגרים של המועדון בגיל 17. הוא שיחק במועדון במשך חמש שנים במסגרת ליגת העל הסרבית, הליגה האדריאטית וגביע יול"ב בלי לקבל תפקיד משמעותי, כשבעונת השיא שלו הוא קלע 6.5 נקודות למשחק בממוצע. התואר היחיד בו זכה בתקופה זו עם הקבוצה הסרבית היה הגביע המקומי, ב-2004 וב-2006. בעונת 2006/2007 עבר לשחק בבונדסליגה, בבראונשווייג ואז בעונה לאחר מכן בקלן, ששיחקה גם בגביע יול"ב.

ב-2008 הצטרף בייליצה לריטאס וילנה הליטאית, בה שיחק שלוש עונות. בעונה הראשונה זכה עם הקבוצה בגביע יול"ב, וכתוצאה מכך בעונתו השנייה הוא הופיע לראשונה ביורוליג עם הקבוצה. ביצועיו במפעל האירופי הבכיר בעונתו הראשונה הפיקו מדד יעילות ממוצע של 9 נקודות ב-21.5 דקות. בעונה הבאה העמיד בייליצה מספרים משופרים, כשקלע 12.3 נקודות, הוריד 4.7 כדורים חוזרים ומסר 1.7 אסיסטים למשחק בממוצע. בזירה המקומית זכה בייליצה עם הקבוצה בשני דאבלים מקומיים בעונות 2008/2009 ו-2009/2010, ובאליפות הליגה הבלטית ב-2009, כאשר בסך הכל הקבוצה זוכה בעונתו הראשונה של בייליצה ב-4 תארים, כשכוכבה באותה עונה היה צ'אק איידסון.

בעונת 2011/2012 עבר בייליצה לשחק בקאחה לאבורל ויטוריה מליגת העל הספרדית והיורוליג למשך שתיים וחצי עונות. בדצמבר 2013 חתם באנאדולו אפס. ביוני 2015 עבר לדרושפאקה. בספטמבר 2016 חתם בכוכב האדום בלגרד לשנתיים.

קישורים חיצוניים
----------------

ויקישיתוף מדיה וקבצים בנושא **מילקו בייליצה** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  Crvena Zvezda brings Bjelica home, באתר היורוליג, 8 בספטמבר 2016
שק שינה
**שק שינה** (ר"ת: **שׂק"שׁ**) הוא שק המיועד לשינה, על פי רוב בתנאים שבהם מיטה או מצעים אינם בנמצא, לדוגמה בטיולים, מחנאות, או תנאי שטח. מטרתו העיקרית של שק השינה היא לשפר את תנאי השינה בתנאים שאינם רגילים, על ידי הענקת בידוד תרמי והגנה מפני רוח ולפעמים משקעים. שקי שינה המיועדים לשימוש בטיולים רגליים צריכים להיות גם קלי משקל וניתנים לדחיסה לנפח קטן המאפשר נשיאתם. 

שקי שינה עשויים מחומר מבודד הממלא מעטפת. המילוי יכול להיות טבעי (פוך) או מחומר סינתטי. מעטפת השק"ש יכולה להיות ממגוון רחב של חומרים, בדרך כלל בדים טבעיים או מלאכותיים. במקרים רבים המעטפת עשויה משני חומרים שונים - חלקה הפנימי מבד רך ונעים למגע, וחלקה החיצוני מחומר גמיש אך בעל עמידות גבוהה לשחיקה. חומר המילוי מותקן בתוך המעטפת בטכניקות שונות שנועדו למנוע תזוזתו וכתוצאה מכך שטחים נטולי בידוד.

ישנם מספר דגמים נפוצים של שקי שינה:

* שק שינה מלבני: נסגר בדרך כלל על ידי רוכסן. שקי שינה מלבניים הם בעלי יכולת בידוד נמוכה כיוון שהסגירה שלהם חלקית בלבד והם אינם צמודים לגוף.
* שק שינה "יתד": זהו שק שינה שצורתו כיתד, ולכן הוא צמוד יותר לגוף ומבודד טוב יותר. בשקים כאלה הרוכסן הוא רק על חלק קטן מהשק"ש.
* שק שינה "מומיה": שק שינה התואם בדיוק את צורת הגוף. חלק משקי שינה מומיה מיוצרים כלל ללא רוכסן. שק כזה מעניק רמה גבוהה מאוד של בידוד, אך לעיתים אינו נוח לשינה היות שהוא מגביל מאוד את תנועת הגוף.

יש שבנוסף לשק השינה משתמשים במזרן דק הנפרש מתחת לשק לשם השלמת הבידוד מהקרקע. להשלמת ההגנה העליונה, ניתן להשתמש ביריעה עמידת-מים שמכסה את שק-השינה ומהווה תחליף לאוהל. 

האבטיפוס הראשון של שק השינה המודרני הופיע בסוף המאה ה-19 כפטנט של היזם הוולשי סר פרייס פרייס-ג'ונס. אב-טיפוס זה נקרא "Euklisia Rug" ("שטיח אוקליזיה").

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שק שנה** |
| ויקיציטוט ציטוטים בוויקיציטוט: **שק שינה** |
| ויקישיתוף תמונות ומדיה בוויקישיתוף: **שק שינה** |

* שק שינה באתר ויקישביל.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561489705171
* GND: 7541641-4
* LCCN: sh99014539
* NARA: 10676237

 |
אין תמונה חופשיתאין תמונה חופשית
**דייוויד זילברג** (נולד ב-7 ביוני 1949) הוא מנהל ישראלי, לשעבר איש המוסד למודיעין ולתפקידים מיוחדים, בו כיהן כראש אגף מבצעי.

ביוגרפיה
--------

זילברג נולד בוונצואלה. שירת בצה"ל בסיירת חרוב בשנים 1969-171 וכמפקד פלוגה בחטיבת הצנחנים. ב-1974 הצטרף ל"מוסד" ושירת בו במשך 27 שנים, עד שנת 2000. הוא עשה את רוב שירותו ביחידה המבצעית של הארגון כאיש מבצעים וראש חטיבת המבצעים של היחידה, ועבר לשרת באגף תבל שמופקד על הקשרים המודיעיניים והדיפלומטיים של הארגון. עסק במגעים לרקימת הסכם השלום בין ישראל לירדן והיה אחראי על תכנון וביצוע של המפגשים החשאיים של ראש הממשלה יצחק רבין עם מנהיגים ערביים נוספים במסגרת תהליך השלום. ב-1994 קיבל ציון לשבח מראש "המוסד" על מבצע יוצא דופן שהווה פריצת דרך במדינת יעד. במסגרת תפקידיו היה אמון על הקשרים של המוסד עם ממלכת ירדן, שירותי המודיעין שלה והמלך עצמו. בספטמבר 1997 הוזמן למפגש בארבע עיניים בארמון בעמאן על ידי חוסיין, מלך ירדן, זמן קצר לפני ניסיון ההתנקשות בח'אלד משעל. בתפקידו האחרון כיהן כראש אגף מבצעי בארגון.

לאחר פרישתו מהמוסד בפברואר 2000 מונה למנכ"ל בנק ההשקעות האמריקאי מרקטור קפיטל בישראל. שימש סגן נשיא בחברת IGAC ‏(Israel Growth Partners Acquisition Corp) וב-2010 מונה למנכ"ל בחברת הנדל"ן הציבורית לנוקס השקעות בע"מ. בשנים 2000 עד 2003 כיהן כדירקטור בחברת "מקורות", עמד בראש ועדת הביטחון של מועצת המנהלים וחבר בוועדת הביקורת ובוועדת הפיתוח. 

זילברג הוא בעל תואר ראשון במשפטים מאוניברסיטת תל אביב (1984), בוגר המכללה לביטחון לאומי, בעל תואר שני במדע המדינה מאוניברסיטת חיפה (1995) ובוגר תוכנית הניהול המתקדם ב-INSEAD ‏(1999).

קישורים חיצוניים
----------------

* דייוויד זילברג באתר מרקטור
* ביוגרפיה בדיווח על הנפקת Israel Growth Partnes Acquisition Corp

הערות שוליים
------------

1. ↑  ברק רביד, היועץ לביטחון לאומי, עוזי ארד, רוצה שליח מיוחד מטעמו למשא ומתן, באתר הארץ, 25 בדצמבר 2009
2. ↑  ג'קי חוגי, גילויים חדשים: החיסול שסיכן את הסכם השלום, באתר nrg‏, 31 באוקטובר 2009
ב-25 בפברואר 2024, **ארון בושנל**, חייל בן 25 אשר ששירת בחיל האוויר של ארצות הברית, מת לאחר שהצית את עצמו מחוץ לשערי שגרירות ישראל בוושינגטון. את ההצתה ביצע בסטרימינג בשידור חי, בו אמר שהוא מפגין על "מה שאנשים חוו בפלסטין בידי הקולוניאליסטים השולטים עליהם" והכריז כי "לא יהיה עוד שותף ברצח עם", ומייד לאחר מכן שפך על עצמו נוזל דליק והצית את עצמו. בזמן שעלה באש, המשיך לעצוק באופן חזרתי "Free Palestine!" (סיסמה לשחרור הפלסטינים מהשליטה הישראלית, כשלרוב הכוונה היא מנהר הירדן עד לים התיכון). באותם הרגעים, שוטר השירות החשאי של ארצות הברית, כיוון אליו אקדח, ושניים אחרים ניסו לכבות את האש הדולקת עליו ללא הצלחה.

פעולת המחאה שודרה באתר Twitch. משטרת המטרופולין של מחוז קולומביה נקראה לבקשת העזרה של השירות החשאי של ארצות הברית לאחר שבושנל הצית את עצמו, והם לקחו אותו לבית החולים במצב אנוש. באותו הערב דווח כי מת מפצעיו.

בושנל היה למעשה האדם השני שהצית את עצמו בטענה לרצח עם בעזה שמתרחשת בשל מלחמת חרבות ברזל. ב-1 בדצמבר 2023, אינדיבידואל שהזהותו לא פורסמה בידי הרשויות של אטלנטה, ג'ורג'יה, הצית את עצמו מול הקונסוליה הישראלית באטלנטה. הוא נפצע קשה אך לא מת.

הערות שוליים
------------

1. ↑  יליד 1998
2. ↑  Aaron Bushnell Refused to Be Silent on the Horrors in Gaza, jacobin.com (באנגלית אמריקאית)
3. ↑  Air Force member in critical condition after setting himself on fire outside Israeli embassy in Washington, USA TODAY (באנגלית אמריקאית)
4. ↑  "Who is Aaron Bushnell, US Air Force member set himself on fire outside Israeli Embassy in Washington". *The Economic Times*. 2024-02-26. ISSN 0013-0389. נבדק ב-2024-03-08.
5. ↑  Tom Norton, Aaron Bushnell death report reveals police call about 'mental distress', Newsweek, ‏2024-02-26 (באנגלית)
6. ↑  Protester critically injured after setting self on fire outside Israeli consulate in Atlanta, AP News, ‏2023-12-01 (באנגלית)
**ריטלציטיניב** (באנגלית **Ritlecitinib**), שנמכרת תחת השם המסחרי ליטפולו (litfulo), היא תרופה לטיפול בקרחת אזורית חמורה (**Alopecia areata**) ממשפחת מעכבי JAK. זוהי התרופה היחידה לטיפול בקרחת שמאושרת לשימוש בילדים ובבני נוער (גיל 12+).

היסטוריה
--------

התרופה אושרה לשימוש על ידי מנהל המזון האמריקאי (FDA) ביוני 2023. התרופה נכנסה לסל הבריאות בישראל בשנת 2024.

אופן פעולה
----------

התרופה מעכבת טירוזין קינאז (Tyrosine-protein kinase JAK3) על ידי חסימה של אתר הקישור לאדנוזין טריפוספט (ATP). ריטלציטיניב מתחרה עם ציטוקין על הרצפטור STAT שנמצא על התאים השונים ומונע מעבר של סיגנלים בתא, בנוסף ידוע כי העיכוב מוריד סיגנלים של מערכת החיסון. מעניין לציין, כי טירוזין קינאזות אלה מבוטאים ביתר מידה גם בסרטנים שונים.

העיכוב הספציפי בתרופה והרלוונטיות לטיפול בהארכת שיער אינו ידוע לגמרי.

תופעות לוואי
------------

תופעות הלוואי השכיחות ביותר שדווחו בלפחות 4% מהחולים עם ריטלציטיניב כוללים כאבי ראש (10.8%), שלשול (10%), אקנה (6.2%), פריחה (5.4%) ואורטיקריה (4.6%).

קישורים חיצוניים
----------------

* אישור FDA לתרופה LITFULO - "בראש מורם" העמותה למען חולי אלופציה.
* הצלחה לטיפול חדש במחלת ההתקרחות - מכון דוידסון.

הערות שוליים
------------

1. ↑  DailyMed - LITFULO- ritlecitinib capsule, dailymed.nlm.nih.gov
2. ↑  החלטות ועדת סל הבריאות 2024
3. ↑  תוצאות מחקר פאזה2/3 - The lancet

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
צואורון של חולצה.
בביגוד, **צווארון** הוא חלק מחולצה, שמלה או מעיל, המהודק סביב צוואר הלובש. הצווארון שונה בהגדרתו המקצועית מהדש, בכך שהוא עשוי מחתיכת בד נפרדת, ולא רק מקפל בגוף הבגד.

הצווארון יכול להיות מחובר באופן קבוע לבגד או ניתן לניתוק.

מקור המילה בעברית
-----------------

המילה מופיעה (בכתיב חסר) בשיר השירים (פרק ד, פסוק ט) "לִבַּבְתִּנִי אֲחֹתִי כַלָּה לִבַּבְתִּנִי באחד [בְּאַחַת] מֵעֵינַיִךְ בְּאַחַד עֲנָק מִצַּוְּרֹנָיִךְ" (פרק ד פסוק ט), אולם הפרשנות המקובלת היא שהכוונה לתכשיט הנענד סביב הצוואר.

המילה במשמעותה זו הופיעה במילון המצויר למונחי הלבשה והנעלה שיצא לאור ב-1936, על ידי ועד הלשון העברית.

היסטוריית הצווארון
------------------

קרל החמישי לבוש בצווארון לבן
הצווארון הפך לנפוץ במאה ה-13, בתחילה כאמצעי להגברת הנוחות, כאשר בד הבגד נעשה מבד קשיח ולא נעים. אך במהרה הפך לסמל סטטוס, עם השפעת אופנתיות, תרבותיות ואף פוליטיות.

קרל החמישי הפך את הצווארון הלבן בעל הצורה המקובלת כיום (מורכב משני חלקים הנפתחים לצדדים) לסמל היכר שלו ולרוב הוא מצויר כשהוא לובש צווארון כזה.

אולם צווארונים אחרים בעלי נפח וצורה גדולים יותר היו נפוצים, הן בקרב גברים והן בקרב נשים.

קיימים סוגי צווארונים רבים: כגון צווארון פולו, צווארון זקוף, צווארון מלח, צווארון אקורדיון ועוד.

ראו גם
------

* צווארון לבן
* צווארון כחול
* צווארון ורוד

קישורים חיצוניים
----------------

ויקישיתוף מדיה וקבצים בנושא **צווארון** בוויקישיתוף

הערות שוליים
------------

1. ↑  **מנחי לשון - הלבשה והנעלה**, תל אביב: האגוד להשלטת העברית/ועד הלשון העברית, 1936

|  |  |
| --- | --- |
| בקרת זהויות עריכת הנתון בוויקינתונים | 
* GND: 4242660-1

 |
**מצודת אַלְ-מֻדַוַּרַה** (בערבית: **قلعة المدورة**, בתעתיק: **קלעת אלמדוורה**), או מצודת **ג'ע'ימאן** (**قلعة جغيمان**), היא מצודה בסמוך הכפר הירדני אל-מודוורה (ער'), בדרום ירדן, כ-15 קילומטרים מגבול ירדן-ערב הסעודית, מערבית לכביש האורך מס' 5. בתקופה הממלוכית והעות'מאנית שימשה תחנה לשיירות החג', והיא הייתה התחנה האחרונה, לפני הירידה דרומה למישור החולי בצפון חג'אז.

אטימולוגיה
----------

זאב וילנאי מתייחס לשם על פי מובנו הערבי – "העגולה", והוא מציין שיש לא מעט מקומות בשם זה שהתקבע על שום היות הגבעה (לא המבנה) - עגולה.

היסטוריה
--------

תחילת הבנייה של המצודה הייתה בשנת 1495, בתקופת האמיר הערבי סלאמה בן פוואז בן ראשד אל-מופארג'ה א-לאמי א-טאא'י (سلامة بن فواز بن راشد المفارجة اللامي الطائي), מנהיג השבטים הערבים, באזור שנמצא כיום בתחום ירדן. שבטים אלו התגוררו באזור ובמשך מאות שנים עסקו בהגנה על שיירות החג' מהלבנט וממצרים שחצו את האזור.

המצודה נבנתה מחדש בתקופה העות'מאנית בזמן שלטונו של עבדאללה פאשה, מושל דמשק (1733-1730), ואז היא נודעה בשם הערבי גַ'עִ'יפָאן (בערבית: جغيفان; בטורקית: Çegivan) או בשם העות'מאני מצודת מוּדִיוֶורָה (טורקית: Müdevereh).

התיאור המערבי הראשון של המצודה ניתן על ידי צ'ארלס מונטגו דוטי בתיאור שפורסם לראשונה ב-1888, כך: ""...בקלעת מודוורה, שבה הגענו למים, המקום שומם מאוד; המבצר בנוי ליד מעיין... הרגשנו את חום הצהריים. השמש מביטה גם מהחול. היינו בין שני חום..."".

תחנת הרכבת החג'אזית ליד אל-מודוורה

המבנה
-----

המצודה בנויה בצורת ריבוע, שצלעותיו באורך 19 מ', וגובה הקירות המרבי הוא כ-9 מ'. מכל עברי המצודה נבנו "חרכי ירי". בארבע פינות המצודה נבנו תומכות, בגובה מטר מעל הרצפה, ומעליהן נבנו מגדלים. בכל מגדל נבנה משיקולי לתצפית והגנה. בקיר הצפוני ובקיר המערבי, יש מרפסות מדורגות.

הקירות בנויים משני סוגי אבנים. החלקים העליונים שונים מהחלקים התחתונים, דבר שמשקף שתי תקופות, שבהן נבנתה המצודה.

למצודה נכנסים דרך שער מלבני, המוביל דרך מסדרון מקורה ומקומר לחצר הפנימית בגודל 8X8 מ'. סביב החצר המרכזית מבנה בן שתי קומות, שבכל אחת מהן תשעה חדרים מקורים בצורת קמרונות. העלייה לקומה העליונה נעשית דרך שני גרמי מדרגות אבן שנבנו משני צידי המסדרון. מעל שער הכניסה נבנה קמרון.

המבנה הושחת בשנות ה-80 של המאה ה-20 על ידי בוזזים, שחיפשו זהב ובשימושם בדחפורים גרמו להתמוטטות החלק הדרומי.

קישורים חיצוניים
----------------

ויקישיתוף מדיה וקבצים בנושא **מצודת אל-מודוורה** בוויקישיתוף

הערות שוליים
------------

1. ↑  זאב וילנאי, **אריאל - אנציקלופדיה לידיעת א"י**, 1976, עמ' 4218
2. 1 2 3 4  اسم المبنى: قلعة المدوَّرة, islamicart.museumwnf.org
3. ↑  B. Moritz, Kastell Mudauara, www.loc.gov, ‏Berlin : Dietrich Riemer, 1916. (באנגלית)
4. ↑  Charles Montagu Doughty, **Travels in Arabia Deserta**, Cosimo, Inc, 2010, עמ' 58
5. ↑  Ammar Khammash, Hajj Hotels, The Jordan Times Weekender, ‏נובמבר 2002 (באנגלית)
**פייסל מוליץ'** (בסרבית: **Фејсал Мулић**; נולד ב-3 באוקטובר 1994) הוא כדורגלן סרבי המשחק בעמדת החלוץ בסוואן בלווינגס.

קריירה
------

מוליץ' התחיל את הקריירה שלו במחלקת הנוער של נובי פאזאר מעיר הולדתו. ב-20 במאי 2012 שיחק את משחקו היחיד בקבוצה הבוגרת של המועדון, בהפסד 0–1 ליאגודינה.

בשנת 2013 עבר מוליץ' עם משפחתו למינכן שבגרמניה והצטרף לקבוצת מינכן 1860, לאחר שנבחן בשורות המועדון במשך ארבעה חודשים. תחילה שיחק בקבוצת המילואים של המועדון, וב-7 בספטמבר 2013 הבקיע את שער הבכורה שלו בקריירה בניצחון 2–1 נגד שאלדינג-היינינג. בסך הכל שיחק שנתיים וחצי במינכן, ובמדי הקבוצה הבכירה של המועדון ערך 13 הופעות בבונדסליגה השנייה.

בינואר 2016 חתם מוליץ' במוסקרון מליגת העל הבלגית. ב-23 בינואר 2016 ערך את הופעת הבכורה שלו בקבוצה, בתיקו 1–1 נגד לוקרן, ובאותו משחק גם כבש את שערו היחיד במועדון. ב-6 בפברואר 2016 הורחק בהפסד 0–1 לגנק, ובסך הכל ערך 16 הופעות ליגה במוסקרון עד תום העונה.

ב-13 ביולי 2017 הגיע מוליץ' לישראל וחתם בקבוצת הפועל עכו. ב-30 ביולי 2017 ערך את הופעתו הבכורה בקבוצה בהפסד 0–4 לעירוני קריית שמונה בגביע הטוטו. ב-13 באוגוסט 2017 הבקיע את שערו הראשון בתיקו 2–2 נגד מכבי חיפה בגביע הטוטו. במחזור הראשון של עונת 2017/2018 ערך את הופעת הבכורה שלו בליגת העל, כשפתח בהרכב הפועל עכו בהפסד 1–2 לבני סכנין. את שערו הראשון בליגת העל כבש במחזור השלישי, בניצחון 2–0 על מכבי חיפה. בסך ערך בחצי עונה 21 הופעות במדי הפועל עכו בכל המסגרות, בהן כבש שני שערים.

ב-31 בינואר 2018 חתם בהפועל תל אביב מהליגה הלאומית עד לסוף העונה. ב-5 בפברואר ערך את הופעת הבכורה שלו במועדון, כשפתח בהרכב בניצחון 1–0 על מכבי אחי נצרת בעילוט. חמישה ימים מאוחר יותר כבש את שער הבכורה שלו במועדון, בניצחון 3–0 על עירוני נשר באצטדיון רמת גן. בסך הכל כבש מוליץ' שבעה שערים ב-16 הופעות עד תום עונת 2017/2018, ועלה עם הקבוצה לליגת העל. בתחילת עונת 2018/2019 התקשה מוליץ' לתפוס מקום בהרכב לאחר חזרתו של עומר דמארי למועדון, אך הבקיע שער אחד בניצחון 2–1 על הפועל קטמון ירושלים בגביע המדינה, ובינואר 2019 הוחלט על שחרורו מהקבוצה.

ב-5 בפברואר 2019 הושאל מוליץ' לקבוצת בני יהודה תל אביב עם אופציה לרכישתו בתום העונה. ב-5 במאי 2019 כבש את שער הבכורה שלו במועדון, בניצחון 3–2 על מכבי תל אביב.

ב-12 ביולי 2019 מוליץ' חתם במורה מליגת העל הסלובנית.

ב-16 ביולי 2020, מוליץ' חתם בוולז' מוסטאר מליגת העל של בוסניה והרצגובינה.

ב-19 בינואר 2021 חתם בסונגנאם הקוריאנית. ב-7 בפברואר 2023 חתם בסוואן בלווינגס הקוריאנית.

תארים
-----

בני יהודה תל אביב
* גביע המדינה: 2018/2019

קישורים חיצוניים
----------------

ויקישיתוף מדיה וקבצים בנושא **פייסל מוליץ'** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* מאור רחמני, ‏רוץ פייסל, רוץ: השדרוג של מוליץ' בהפועל ת"א, באתר ONE‏, 24 במרץ 2018

הערות שוליים
------------

1. ↑  דורון בן דור, ‏החלוץ הסרבי פייסל מוליץ' חתם בהפועל עכו, באתר ONE‏, 13 ביולי 2017
2. ↑  מאיר רוחמני, ‏רשמית: פייסל מוליץ' חתם בהפועל תל אביב, באתר ONE‏, 31 בינואר 2018
3. ↑  מאור רחמני, ‏פייסל מוליץ' לא מורשה להתאמן בהפועל ת"א, באתר ONE‏, 12 בינואר 2019
4. ↑  אלון בן דוד, ‏פייסל מוליץ' הושאל מהפועל ת"א לבני יהודה, באתר ONE‏, 5 בפברואר 2019
5. ↑  מואר רחמני, ‏מחכה למכבי חיפה בגומלין: מוליץ' חתם במורה, באתר ONE‏, 12 ביולי 2019
מצוק ערק בורין במבט מהצד.
**עיראק בורין** (בערבית **عراق بورين**) הוא כפר ערבי בשומרון על רכס בהר גריזים. הכפר הוקם במאה ה-17 על מצוק ממנו נגזר שמו (עיראק בורין - הוא המצוק של בורין) בידי תושבים שפרשו מהכפר בורין. כלל התושבים בכפר ערבים מוסלמים.

היסטוריה
--------

אנדרטת שהידים המשתייכים לפת"ח בכפר עיראק בורין.
מראה הצוק של החלק הישן בכפר עיראק בורין
במאה ה-17 הוקמה שלוחה של הכפר בשם "עיראק בורין", כ-500 מטר מצפון לכפר על ראש מצוק במעלה רכס הר גריזים, פירוש השם הוא הצוק של בורין. בצמוד לעיראק בורין ממערב נמצאת "ח'רבת ס'ור", בה נתגלו ממצאים ארכאולוגיים המעידים כי במקום התקיים יישוב מתקופת הברזל ועד התקופה הרומית בארץ ישראל. מעין "עין ס'ור" הסמוך היה מקור מימיו. הכפר הקדום בנוי כ"כפר מבצר", כשהצוק התלול משמש לו להגנה, כיום הכפר גדול יותר ואינו רק באזור הצוק.

### זיהוי

מצוק ערק בורין במבט מתחתית המצוק.
יש המזהים את המצוק שבמערב עיראק בורין עם "רֹאשׁ הַמָּעוֹז" הנזכר בסיפורו של השופט גדעון בן יואש שגר בקרבת מקום.

קישורים חיצוניים
----------------

ויקישיתוף מדיה וקבצים בנושא **עיראק בורין** בוויקישיתוף

הערות שוליים
------------

1. ↑  מנחם מרכוס, סיור במערב השומרון, כותרת ראשית, 23 בפברואר 1983
2. ↑  ספר שופטים, פרק ו', פסוק כ"ו
3. ↑  פרופ' דביר רביב ונחשון זנטון, 'במעבה ההר' תשע"ג עמ' 16-17.
פירוש נוסף ערך זה עוסק באופרטור במתמטיקה. אם התכוונתם לאופרטור במדעי המחשב, ראו אופרטור (תכנות).
במתמטיקה, **אוֹפֵּרָטוֹר** (Operator) הוא סמל המשמש לציון פעולה הפועלת על מספר קבוע או משתנה של איברים בקבוצה, ותוצאתה היא איבר בקבוצה. האיברים שעליהם פועל האופרטור נקראים **אופרנדים**. לעיתים משתמשים במילה כשם נרדף לפעולה מתמטית, אך בדרך כלל יעשה שימוש במילה לציון פעולה אלגברית הפועלת על וקטורים במרחב וקטורי.

סוגי אופרטורים
--------------

נהוג להבחין בין אופרטורים לפי מספר האופרנדים שהם פועלים עליהם:

* **אופרטור אונארי** או פעולה אונארית: אופרטור הפועל על איבר בקבוצה, ותוצאתו היא איבר בקבוצה. בניסוח פורמלי יותר: פעולה אונארית היא פונקציה מהקבוצה אל עצמה. דהיינו, בהינתן קבוצה {\displaystyle S}, פעולה אונארית עליה היא פונקציה {\displaystyle f\colon S\to S}.
* **אופרטור בינארי** או פעולה בינארית: אופרטור הפועל על שני איברים בקבוצה (לא בהכרח שונים זה מזה), ותוצאתו היא איבר בקבוצה. בניסוח פורמלי יותר: פעולה בינארית היא פונקציה מזוגות סדורים של אברי הקבוצה, אל הקבוצה. דהיינו, בהינתן קבוצה {\displaystyle S}, פעולה בינארית עליה היא פונקציה: {\displaystyle f\colon S\times S\to S}.
* **אופרטור טרנארי** הפועל על שלושה איברים בקבוצה, וכך הלאה.

מקובלות שלוש שיטות לכתיבתם של אופרטורים:

* **פרפיקס**: תחילה נכתב האופרטור ואחריו האופרנדים.

תבנית: {\displaystyle Q(x\_{1},x\_{2},\dots ,x\_{n})}.
כאשר לאופרטור מספר קבוע של אופרנדים, מושמטים לעיתים הסוגריים בעת כתיבתו.
דוגמה: האופרטור קוסינוס נכתב בצורה {\displaystyle \cos x}.
* **פוסטפיקס**: תחילה נכתבים האופרנדים ואחריהם האופרטור.

תבנית: {\displaystyle (x\_{1},x\_{2},\dots ,x\_{n})Q}.
כאשר לאופרטור מספר קבוע של אופרנדים, מושמטים לעיתים הסוגריים בעת כתיבתו.
דוגמה: האופרטור עצרת נכתב בצורה {\displaystyle n!}.
* **אינפיקס**: האופרטור נכתב בין שני האופרנדים.

תבנית: {\displaystyle x\_{1}Qx\_{2}}.
דוגמה: האופרטור חיבור נכתב בצורה {\displaystyle 3+4}.
זוהי צורת הכתיב המקובלת לאופרטורים בינאריים נפוצים, כגון ארבע פעולות החשבון.
בכתיב המקובל נהוג שילוב של השיטות, בהתאם לצורת הרישום המקובלת של כל אופרטור. הנוסחה {\displaystyle \log(x)+n!}, למשל, משלבת את שלוש השיטות. כתיב פולני הוא טכניקת רישום שבמסגרתה נכתבות כל הנוסחאות בשיטת פרפיקס. למשל, במקום לכתוב {\displaystyle 2+3} נכתוב בכתיב פולני {\displaystyle +2,3}.

ביטוי הכולל אופרטורים אחדים יש לפרש ולחשב בהתאם לכללי קדימות אופרטורים.

אופרטורים ליניאריים
-------------------

בענפי המתמטיקה של אנליזה מתמטית ואלגברה ליניארית, המונח **אופרטור** מציין העתקה ליניארית בין מרחבים וקטוריים, לעיתים קרובות ממרחב אל עצמו. בשימוש הנפוץ באנליזה, אופרטור הוא התאמה שמקבלת פונקציה (בדרך כלל ממשית או מרוכבת) ומחזירה במקומה פונקציה אחרת.

**אופרטור דיפרנציאלי** הוא אופרטור שמערב נגזרות. לדוגמה: האופרטור {\displaystyle A={\frac {\mathrm {d} }{\mathrm {d} x}}+g(x)} הוא אופרטור דיפרנציאלי ופעולתו על פונקציה כלשהי {\displaystyle f} היא {\displaystyle Af(x)=f'(x)+g(x)f(x)}.

השימוש באופרטורים כאלה נפוץ במיוחד באנליזה מתמטית של מרחבי בנך ושל מרחבי הילברט. על מרחבים אלה אפשר להגדיר תכונות כגון חסימות, רציפות, סגירות ושלמות של אופרטור. על מרחבי הילברט אפשר להגדיר אופרטורים הדומים לאלו של מטריצות כגון הפיכות, סימטריות, הרמיטיות ועוד.

במכניקת הקוונטים, כל הגדלים המדידים מוגדרים באמצעות אופרטורים הרמיטיים.

קישורים חיצוניים
----------------

* אופרטור, באתר MathWorld (באנגלית)
הלוגו של IMAX
**IMAX** היא מערכת מקיפה של מצלמות קולנוע, סרטי צילום, מקרנים ואולמות הקרנה שמיוצרת על ידי "תאגיד IMAX" הקנדי, שידועה בזכות המסכים הגדולים שלה, בעלי יחס גובה–רוחב גבוה של 1.90:1.

אולמות IMAX מאופיינים במושבים שממוקמים בדירוג גבוה בדומה לאצטדיון. בכמה מקומות נבחרים בעולם קיימים אולמות עם מסכי IMAX גבוהים במיוחד, בעלי יחס גובה–רוחב של 1.43:1.

היסטוריה
--------

לרצון להעצים את הויזואליה של הקולנוע יש היסטוריה ארוכה. ב־1929 חברת פוקס הציגה את "הפוקס גראונדר" מקרן חדש של 70 מילימטר, שבמהירות הוצא משימוש. סינמסקופ ו־VistaVision הרחיבו את התמונה המוצעת ממקרן של 35 מילימטר, וכמו כן היו אולמות שהשתמשו במספר מקרני קולנוע כמו הסינרמה בשביל הצגה עוד יותר רחבה. על אף שהיא הייתה מרשימה, הסינרמה הייתה מגושמת, קשה להתקנה והרווחים שבין המסכים היו קשים להסתרה.

מאפיינים טכניים
---------------

מקרני IMAX דיגיטליים מקרינים תמונה ברזולוציה של 2,048 על 1,080 פיקסלים, או 4,096 על 2,160 במקרני לייזר. מקרני IMAX אנלוגיים משתמשים בסרט צילום גדול במיוחד ברוחב 70 מ"מ. בניגוד למקרנים קונבנציונליים, הסרט נע לאורך דרך המקרן ולא לרוחב, מה שמאפשר להקרין תמונה גדולה בהרבה מסרט 70 מ"מ רגיל שנע לרוחב. כמו בכל מקרני הקולנוע, הסרט מוקרן ב-24 תמונות בשנייה, אך עקב כך שהפריימים בסרט IMAX מצולמים לאורך הסרט ולא לרוחבו, הסרט מועבר במקרן במהירות גדולה פי 3 כדי להספיק להעביר את כל 24 הפריימים הגדולים הללו בשנייה.

הקול בשיטת IMAX
---------------

בשנותיו הראשונות (תחילת שנות ה־70) של ה-IMAX הוא הכיל כשישה ערוצי קול מגנטיים שנמצאו על סרט הצילום. הקול ההיקפי כלל גם רמקול שמוקם על התקרה.

IMAX בישראל
-----------

IMAX אילת
כיום אולמות IMAX בישראל נמצאים במתחמי פלאנט ומציגים בקביעות סרטים הוליוודיים עדכניים בפורמט IMAX, נכון ל-2022 קיימים בישראל שלושה אולמות קולנוע אשר משתמשים בפורמט IMAX: פלאנט ירושלים, פלאנט ראשון לציון ופלאנט באר שבע. אולמות אלו מציגים רק בפורמטים של IMAX דיגיטלי ו-IMAX 3D.

בעבר אולמות IMAX בישראל היו בבעלות חברת גלובוס מקס, להם היו שלושה אולמות קולנוע שהשתמשו בפורמט ה־IMAX:

* קניון הקריון שבקריית ביאליק
* One Plaza בבאר שבע
* The MAX – בית קולנוע שהופעל על ידי חברת גלובוס מקס וממוקם באילת. בעברו, לפני שנסגר, הציג סרטי תלת מימד ייעודיים.

גלובוס מקס סיימה את החוזה עם "תאגיד IMAX" ב־2009 ובעקבות כך הפכה את אולמות ה־IMAX לאולמות רגילים.

קישורים חיצוניים
----------------

ויקישיתוף מדיה וקבצים בנושא **IMAX** בוויקישיתוף
* 

* אתר האינטרנט הרשמי של IMAX
* IMAX, ברשת החברתית פייסבוק

* IMAX, ברשת החברתית אקס (טוויטר)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* GND: 7540497-7

 |